stanford-oval/wikipedia huggingface dataset:
Keski-Visayas
Aiheesta muualla

Kuvia tai muita tiedostoja aiheesta Keski-Visayas Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Kim Bo-kyung

Kim Bo-kyung
Kim Bo-kyung (6. lokakuuta 1989 Gurye, Etelä-Korea) on eteläkorealainen jalkapalloilija. Pelipaikaltaan hän on hyökkäävä keskikenttäpelaaja, joka voi pelata myös keskikentän vasemmalla laidalla.
Seurajoukkueura

Seuratasolla Kim edustaa Cardiff City FC:tä ja on aiemmin pelannut myös Cerezo Osakan (41 ottelua, 15 maalia) ja Oita Trinitan (27 ottelua, 8 maalia) riveissä.
Maajoukkueura

Etelä-Korean jalkapallomaajoukkueessa Kim on vuodesta 2010 lähtien pelannut 19 ottelua ja tehnyt 2 maalia. Hän oli mukana Etelä-Korean joukkueessa myös vuoden 2010 MM-kisoissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kim Bo-Kyung
Etelä-Korean joukkue – Jalkapallon MM-kilpailut 2014
1 Jung Sung-ryong
2 Kim Chang-soo
3 Yun Suk-young
4 Kwak Tae-hwi
5 Kim Young-gwon
6 Hwang Seok-ho
7 Kim Bo-kyung
8 Ha Dae-sung
9 Son Heung-min
10 Park Chu-young
11 Lee Keun-ho
12 Lee Yong
13 Koo Ja-cheol
14 Han Kook-young
15 Park Jong-woo
16 Ki Sung-yueng
17 Lee Chung-yong
18 Kim Shin-wook
19 Ji Dong-won
20 Hong Jeong-ho
21 Kim Seung-gyu
22 Park Joo-ho
23 Lee Bum-young
Valmentaja Hong Myung-bo
Käännös suomeksi
Johan Henrik Långhjelm

Johan Henrik Långhjelm (1748 Virrat –  23. joulukuuta 1831 Virrat) oli suomalainen apteekkari joka perusti ensimmäisen apteekin Tampereelle vuonna 1800.
Långhjelmin vanhemmat olivat Virtain kappalainen Johan Georg Långhjelm (1722–1782) ja Susanna Gertrud Allenius (1726–1804).
Kuopiossa aiemmin apteekkarina toimineelle Långhjelmille myönnettiin vuonna 1800 Tampereen ensimmäinen apteekkilupa, siihen asti lähin apteekki oli ollut Hämeenlinnassa. Långhjelmin apteekki sijaitsi Tampereen vanhan kirkon pohjoispuolella olleella tontilla Tampereen ensimmäisessä kaksikerroksisessa talossa. Hänellä oli noin hehtaarin suuruinen puutarha lääkekasvien viljelyä varten nykyisen Vanhan kirjastotalon paikalla. Puutarhasta muodostui myöhemmin Tampereen ensimmäinen puisto ja tämän puutarhan mukaan on saanut nimensä Tampereen Puutarhakatu. Långhjelmin perustama apteekki toimii nykyisin nimellä Tampereen Ensimmäinen apteekki ja se on Tampereen vanhin edelleen toimiva yritys.
Länghjelm oli naimisissa vuodesta 1779 Maria Elisabet Tuderuksen (1761–1798) kanssa. Heidän poikansa Johan Georg Långhjelm (1786–1820) toimi myös apteekkarina Tampereella 1813–1820.
Aiheesta muualla

Kari Aronpuro : Galleria - henkilökuvia Tampereen historiasta : Johan Henrik Långhjelm  (Arkistoitu – Internet Archive)
Kalle Luoto : Apteekkarin puutarhassa, Museokello 32/2012 (issuu.com)
Kaunokirjallisuus

Charles Baudelaire -nide, Bibliothèque de la Pléiade.
Kaunokirjallisuus on yleisnimitys kaikelle taiteeksi tai viihteeksi luokiteltavalle kirjallisuudelle (vastakohtana tietokirjallisuudelle). Kaunokirjallisuus jaetaan yleensä kertomakirjallisuuteen (proosa, eepokset), runouteen ja draamaan (näytelmät, kuunnelmat, elokuva- ja tv-käsikirjoitukset). Joskus kaunokirjallisuudeksi lasketaan myös jotkut asiatekstityypit, kuten esseet.
Termin historia ja merkitys

Suomen kielen sana kaunokirjallisuus on peräisin D. E. D. Europaeuksen ja A. Vareliuksen sanakirjasta Svenskt-finskt handlexikon (1852-53). Siinä se esitetään vastineena ruotsin sanalle vitterhet. Ruotsin kielessä sana skönlitteratur tuli käyttöön vasta 1850-luvulla. Esimerkiksi englannin kielessä suoraa vastinetta ei ole, vaan literature merkitsee sekä kauno- että tietokirjallisuutta ja fiction kertomakirjallisuutta tai kaikkea fiktiivistä kertovaa taidetta.
Suomeen ranskasta johdettu termi belletristiikka (ransk. belles-lettres) tarkoitti alkuaan kaunokirjallisuutta, mutta nykyisin sillä viitataan lähinnä esseistiikkaan, kuten Yrjö Hosiaisluoma kirjoittaa Kirjallisuuden sanakirjassa: "Esimerkiksi Aldous Huxleyn esseekokoelmat ovat tyypillistä belletristiikkaa: nokkelia, elegantteja ja oppineita."
Kauno- ja tietokirjallisuuden suhde

Kirjallisuuden jako faktaan ja fiktioon ei ole lainkaan yksiselitteinen asia. Varhainen tietokirjallisuus (Platon, Herodotos) oli hyvin mielikuvituksellista ja maalailevaa, eivätkä asiatekstit eriytyneet kaunokirjallisuudesta täysin vielä myöhemminkään. Esimerkiksi monet utopiaromaanit olivat varsin kevyesti verhottua essee- tai mielipidekirjallisuutta. Kerronnan ja vaikuttamisen keinot ovat historiassa siirtyneet asiatekstin ja kaunokirjallisen ilmaisun välillä molempiin suuntiin.
Lisäksi kulttuuri vaikuttaa tekstien tulkintaan. Nykyajan länsimaiset ihmiset voivat kokea kaunokirjallisuudeksi tekstin, joka kirjoitusajankohtana tai jossain toisessa kulttuurissa on esimerkiksi selvästi uskonnollinen teksti.
Kaunokirjallisuuden lajit

Muiden taiteiden tavoin kaunokirjallisuus muuttaa jatkuvasti muotoaan ja pyrkii kaatamaan teoreetikkojen luomia raja-aitoja, joten minkäänlaiset määrittelyt eivät ole täysin aukottomia. Varsinkin kertomakirjallisuuden ja runouden välisellä raja-alueella sijaitsevia lyyristä proosaa ja proosarunoa on usein hankalaa erottaa toisistaan.
Kaunokirjallisuuden lajit > Kertomakirjallisuus

Kertomakirjallisuutta eli epiikkaa (eepokset, proosa) on kertova teksti, jonka aiheena ovat kuvitteelliset tapahtumat, joskin yhtymäkohtia todellisiin tapahtumiin saattaa olla. Aiheena olevia tapahtumia kutsutaan juoneksi. Myös suullista tarinaperinnettä (niin sanottuja suullisia tekstejä) voidaan pitää kertomakirjallisuutena, mutta vanhinta kirjoitettua kertomakirjallisuutta ovat eepokset, laajat kertomukset myyttisistä sankareista. Eepokset olivat useimmiten runomittaisia, mutta kuitenkin selvästi kertovia. Tärkeitä esikuvia ja edeltäjiä nykyiselle proosamuotoiselle kertomakirjallisuudelle olivat myös filosofinen kirjallisuus (esimerkiksi Platonin dialogit) ja muinainen historiankirjoitus. Nykykertomakirjallisuus jaetaan pituuden mukaan novelleihin ja romaaneihin. Novellit ja romaanit ovat proosaa.
Kaunokirjallisuuden lajit > Runous

Runouteen eli lyriikkaan on alun perin liittynyt musiikki ja tanssi. Runoja (kuten eeppisiä runoelmiakin) laulettiin, ja sana lyriikka viittaakin musiikkiesityksissä käytettyyn soittimeen, lyyraan. Vanhinta säilynyttä lyriikkaa on antiikin Kreikan runous, jolla oli tärkeä asema uskonnonharjoituksessa. Vähitellen runous maallistui ja uskonnollisen runouden rinnalle syntyi tunteita ilmaisevia rakkaus-, suru- ja kehtolauluja.
Runouden perusmuotona pidetään minä-muotoista yksilökohtaisia tuntemuksia ilmaisevaa runoa, jota kutsutaan keskeis- tai keskuslyriikaksi. Runon puhujaa sanotaan lyyriseksi minäksi. Muita runon muotoja ovat balladi ja romanssi, jotka voivat rakentua juonen varaan ja käsittää laajoja kertomuksia. Runous oli pitkään länsimaisessa kirjallisuudessa proosaa arvostetumpi ja luetumpi kirjallisuudenlaji, mutta se menetti asemansa muutamien viime vuosisatojen aikana. Myös laululyriikka kuuluu runouden piiriin.
Kaunokirjallisuuden lajit > Draamakirjallisuus

Draamakirjallisuus (näytelmät, kuunnelmat, elokuva- ja tv-käsikirjoitukset) on kirjoitettu esitettäväksi, ei ainoastaan luettavaksi. Perinteinen esitysmuoto on ollut teatteri, mutta nykytekniikka on tuonut lisää mahdollisia kanavia, joihin jokaiseen kuuluvat hyvin erilaiset dramaturgiset painotukset. Draaman päälajit ovat antiikin Kreikassa syntyneet tragedia ja komedia, jotka kuitenkin ovat myöhemmässä teatteri-ilmaisussa sekoittuneet. Modernimpia suuntauksia ovat muun muassa absurdi teatteri, jossa leikitellään katsojan odotuksilla.
Kirjallisuutta

Savolainen, Aino-Maria ja Jalkanen, Katja: Linnasta Humisevalle harjulle: 50 parasta kirjaa.  Helsinki:  Avain, 2014.  ISBN 978-952-304-032-8.
Kerto

Kerto eli toisinto on runoudessa jotain tiettyä asiaa koskevan ilmaisun toistaminen eri sanoilla. Kerto voi kertoa asiasta myös eri näkökulmasta tai jopa asian vastakohdan. Kertoa käytetään varsinkin kalevalamittaisessa runoudessa, jossa se on tärkeä tehokeino. Kalevalamittaisessa runoudessa kerto koskee peräkkäisiä säkeitä siten, että yksi säe on toisen toisinto. Esimerkiksi
Toisintonimi on erisnimen kertona eli toisintona käytetty toinen erisnimi. Esimerkki toisintonimen käytöstä:
Janne Seurujärvi

Janne Seurujärvi
Janne Antero Seurujärvi (s. 15. toukokuuta 1975 Inari) on suomensaamelainen toimitusjohtaja ja kansanedustajana toiminut poliitikko. Hän toimi keskustan kansanedustajana Lapin vaalipiiristä vaalikauden 2007–2011, muttei säilyttänyt paikkaansa vuoden 2011 vaaleissa. Hän oli Suomen ensimmäinen saamelainen kansanedustaja.
Koulutukseltaan Seurujärvi on tradenomi. Hän toimi vuosina 2000–2007 elinkeinoyhtiö InLiken toimitusjohtajana ennen valintaansa eduskuntaan. Seurujärvi jatkoi tehtävässä keväällä 2011 pudottuaan eduskunnasta vuoden 2011 vaaleissa.
Seurujärvi valittiin Inarin kunnanvaltuustoon vuoden 2008 kuntavaaleissa. Rovaniemen hallinto-oikeus ja myöhemmin korkein hallinto-oikeus kuitenkin totesivat hänet vaalikelvottomaksi, koska hänen katsottiin edelleen olevan palvelussuhteessa kunnan omistamaan InLike-yhtiöön.
Kesäkuussa 2014 Seurujärvi asettui ehdolle keskustan puoluesihteeriksi. Hän oli ehdokkaana vuoden 2015 eduskuntavaaleissa.
ja sai vajaat 3 000 ääntä, mikä ei riittänyt läpipääsyyn.
Vuonna 2015 Seurujärvi aloitti Inarissa toimivan Test World -yrityksen toimitusjohtajana. Test World tekee lumi- ja jääratoja sekä testaa renkaita.
Luottamustehtäviä

Keskustan puoluehallituksen jäsen Keskustan Lapin piirin edustajana
Aiheesta muualla

Janne Seurujärven Internet-sivut
.aspx Janne Seurujärvi Suomen kansanedustajat. Eduskunta.
Lapin vaalipiirin kansanedustajat 2007–2011
Ulla Karvo
Hannes Manninen
Markus Mustajärvi
Johanna Ojala-Niemelä
Janne Seurujärvi
Esko-Juhani Tennilä
Paavo Väyrynen
Jessica Korda

Korda vuonna 2011
Jessica Korda (Jessica Kordová) (s. 27. helmikuuta 1993 Bradenton) on yhdysvaltalainen golfammattilainen. Huhtikuuhun 2019 mennessä Korda oli voittanut viisi LPGA-tourin kilpailua. Ensimmäisen LPGA-turnauksen hän voitti helmikuussa 2012.
Kordan vanhemmat ovat molemmat entisiä tennispelaajia. Isänsä Petr Korda voitti Australian avoimet 1998 sekä äitinsä Regina Rajchrtová oli myöskin ammattilaispelaaja. Jessican sisko Nelly pelaa myös golfia ja veljensä Sebastian Korda tennistä.
Kim Basinger

| Kim Basinger |
| --- | --- |
 Kim Basinger vuoden 1990 Oscar-gaalassa.
Henkilötiedot
Koko nimi:  Kimila Ann Basinger
Syntynyt: 8. joulukuuta 1953 (ikä 70) Athens, Georgia, Yhdysvallat
Ammatti:  näyttelijä, tuottaja
Näyttelijä
Aktiivisena:  1976–
Merkittävät roolit:  9½ viikkoa Batman L.A. Confidential 8 Mile
Palkinnot
 Oscar (1998) Golden Globe (1998) 
Aiheesta muualla
IMDb 
Elonet
Kim Basinger roolissaan J. Z. Kanena lyhyeksi jääneessä televisiosarjassa Dog and Cat vuonna 1977.
Kimila Ann ”Kim” Basinger (s. 8. joulukuuta 1953 Athens, Georgia, Yhdysvallat) on yhdysvaltalainen elokuvanäyttelijä ja entinen malli. Hänet tunnetaan parhaiten rooleistaan elokuvissa 9½ viikkoa (1986), Batman (1989) ja L.A. Confidential (1997), josta hän sai parhaan naissivuosan Oscar-palkinnon.
Basingerin vanhemmat olivat viihdealalla. Hän voitti kauneuskilpailun 18-vuotiaana ja lähti New Yorkiin malliksi. Hän halusi kuitenkin esiintymään, ja otti jo nuorena tanssi- ja laulutunteja. New Yorkissa hän opiskeli näyttelemistä ja äänenkäyttöä. Vuonna 1976 Basinger muutti Los Angelesiin ryhtyäkseen näyttelijäksi.
Alkuvuosinaan Los Angelesissa Basinger esiintyi televisiosarjoissa. Vuonna 1983 hän pääsi kunnon elokuvaosiin vastanäyttelijöinään kuuluisuuksia kuten Sean Connery ja Burt Reynolds.
Basinger oli naimisissa Alec Baldwinin kanssa 1993–2002. Heillä on yksi tytär. Basinger on ollut naimisissa myös Ron Snyder-Brittonin kanssa 1980–1988.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1978 | Kummitus lennolla 401 | The Ghost of Flight 401 | Prissy Frasier |
| 1978 | Keskiaukeaman tyttö | Katie: Portrait of a Centerfold | Katie McEvera |
| 1981 | Hard Country | Hard Country | Jodie |
| 1982 | Emäsuoni | Mother Lode | Andrea Spalding |
| 1983 | Älä kieltäydy kahdesti | Never Say Never Again | Domino Petachi |
| 1983 | Mimmikuume | The Man Who Loved Women | Louise Carr |
| 1984 | Voittajan paluu | The Natural | Memo Paris |
| 1985 | Hulluna rakkaudesta | Fool for Love | May |
| 1986 | 9½ viikkoa | 9½ Weeks | Elizabeth McGraw |
| 1986 | Ei armoa | No Mercy | Michele Duval |
| 1987 | Sokkotreffit | Blind Date | Nadia Gates |
| 1987 | Nadine | Nadine | Nadine Hightower |
| 1988 | Äitipuoli avaruudesta | My Stepmother Is an Alien | Celeste Martin |
| 1989 | Batman | Batman | Vicki Vale |
| 1991 | Blondi joka aina sanoi tahdon | The Marrying Man | Vicki Anderson |
| 1992 | Viimeinen analyysi | Final Analysis | Heather Evans |
| 1992 | Cool World | Cool World | Holli Would |
| 1993 | Vaarallinen McCoy | The Real McCoy | Karen McCoy |
| 1993 | Wayne’s World 2 | Wayne’s World 2 | Honey Hornée |
| 1994 | Pakotie | The Getaway | Carol McCoy |
| 1994 | Prêt-á-Porter | Ready to Wear | Kitty Potter |
| 1997 | L.A. Confidential | L.A. Confidential | Lynn Bracken |
| 2000 | Unelma Afrikasta | I Dreamed of Africa | Kuki Gallmann |
| 2000 | Siunattu | Bless the Child | Maggie O’Connor |
| 2002 | 8 Mile | 8 Mile | Stephanie Smith |
| 2002 | Eye Witness | People I Know | Victoria Gray |
| 2004 | Oven takana | The Door in the Floor | Marion Cole |
| 2004 | Elvis Has Left the Building | Elvis Has Left the Building | Harmony Jones |
| 2004 | Cellular | Cellular | Jessica Martin |
| 2006 | Even Money | Even Money | Carolyn Carver |
| 2006 | The Sentinel – salaliitto | The Sentinel | Sarah Ballentine |
| 2008 | The Burning Plain | The Burning Plain | Gina |
| 2008 | While She Was Out | While She Was Out | Della Myers |
| 2008 | Paljastajat | The Informers | Laura Sloan |
| 2010 | Charlie St. Cloud | Charlie St. Cloud | Claire St. Cloud |
| 2012 | Black November | Black November | Kristy |
| 2013 | Third Person | Third Person | Elaine |
| 2013 | Legendat kehässä | Grudge Match | Sally Rose |
| 2014 | One Square Mile | One Square Mile | Claire Jacobs |
| 2014 | I Am Here | I Am Here | Maria |
Aiheesta muualla

Kuvia tai muita tiedostoja aiheesta Kim Basinger Wikimedia Commonsissa
Kim Basinger Elonetissä.
Kim Basinger Internet Movie Databasessa. (englanniksi)
Jessica Jerome

Jessica Jerome
Jessica Jerome (s. 8. helmikuuta 1987) on yhdysvaltalainen mäkihyppääjä, joka kilpaili vuosina 2000–2015.
Jerome aloitti mäkihypyn 7-vuotiaana, ja vuosina 2001 ja 2002 hän voitti Amateur Athletic Unionin järjestämän  AAU Junior Olympic Gamesin.  Vuonna 2006 hän sijoittui kolmanneksi Continental Cupin kokonaiskilpailussa. Hän on voittanut Continental Cupissa kerran, Rovaniemellä joulukuussa 2010, ollut kuusi kertaa toinen ja 16 kertaa kolmas. Maailmancupissa hän on sijoittunut kolmanneksi Hinterzartenissa tammikuussa 2012 ja toiseksi Râșnovissa maaliskuussa 2014. MM-kilpailuissa hän on ollut kuudes Liberecissä 2009 ja Val di Fiemmessä 2013 sekä yhdeksäs Falunissa 2015. Sotšin olympialaisissa 2014 hän sijoittui kymmenenneksi. Hän on voittanut maansa mestaruuden ainakin vuosina 2002, 2003 ja 2005.
Jerome on pituudeltaan 163-senttinen ja painaa 53 kiloa. Hän edustaa Park City -seuraa ja hänen valmentajansa on Casey Colby.
Karl Siegmund von Hohenwart

Karl Siegmund von Hohenwart.
Karl Siegmund von Hohenwart (12. helmikuuta 1824 Wien – 26. huhtikuuta 1899 Wien) oli itävaltalainen kreivi ja poliitikko, joka toimi Itävallan ministerineuvoston presidenttinä eli pääministerinä vuonna 1871. Hän joutui eroamaan ehdotettuaan itsehallinnon luomista Böömille, mikä herätti vastustusta sekä Itävallassa että Unkarissa.
Hohenwart oli katolinen ja vastusti keskitettyä hallintoa. Hän palveli aluksi virkamiehenä Krainin (nyk. Sloveniassa) ja Trentinon (Italiassa) alueiden hallinnossa, kunnes hänet vuonna 1868 nimitettiin Ylä-Itävallan statthalteriksi eli käskynhaltijaksi. Helmikuussa 1871 hänet nimitettiin koko Itävallan pää- ja sisäministeriksi. Hohenwart esitti valtakunnan slaavilaisille alueille, Galitsiaan ja erityisesti Böömiin itsehallintoa, mikä herätti voimakasta vastustusta sekä parlamenttia eli valtakunnanneuvostoa hallinneissa saksankielisissä liberaaleissa että myös unkarilaisissa. Esitys perustuslaillisesta muutoksesta Böömin aseman uudelleenmäärittelemiseksi (ns. perusartiklat) johti lokakuussa 1871 hallituksen kaatumiseen. Hohenwart jatkoi tämän jälkeen uraansa valtakunnanneuvostossa, jossa hän johti ensin keskustaoikeistoa ja vuodesta 1891 Hohenwart-klubina tunnettua konservatiivista ryhmää. Hän toimi vuodesta 1885 ylimmän tilintarkastustuomioistuimen puheenjohtajana ja hänet nimitettiin 1897 parlamentin ylähuoneen eli herrainhuoneen jäseneksi.
Aiheesta muualla

Kuvia tai muita tiedostoja aiheesta Karl Siegmund von Hohenwart Wikimedia Commonsissa
Kertamuovi

Kuvassa oikealla verkkosidoksilla muodostetun kertamuovimolekyylin rakenne.
Kertamuovi on muovia, jota voi muovata vain yhden kerran, sillä uudelleen muovattaessa sen kemiallinen rakenne hajoaa. Kertamuovista valmistettu tuote koostuu yhdestä kolmiulotteisesta jättimolekyylistä.
Kertamuovit ovat lujempia kuin uudelleen muovattavat kestomuovit, ja ne myös kestävät kuumentamista paremmin.
Kertamuoveja ovat esimerkiksi bakeliitti, polyuretaani ja tyydyttymätön polyesteri.
Jim Duggan

Jim Duggan
James Stuart Duggan (s. 14. tammikuuta 1954) on yhdysvaltalainen showpainija. Hänet tunnetaan parhaiten kehänimellä "Hacksaw" Jim Duggan ja ajastaan WWF:ssä. Hän muun muassa voitti World Wrestling Entertainmentin ensimmäisen Royal Rumblen vuonna 1988.
Duggan syntyi Glens Fallsissa, New Yorkin osavaltiossa. Hän sairastui 1990-luvun viimeisinä vuosina munuaissyöpään.
Hacksaw palasi vuoden 2009 Royal Rumbleen 29. paikalta, mutta ei voittanut ottelua. Vuonna 2011 hän pääsi WWE:n Hall of Fameen.
Johan Henrik Martin

Johan Henrik Martin (22. kesäkuuta 1848 Jyväskylä – 19. kesäkuuta 1873 Viipuri) oli suomalainen pastori joka kuului evankeliseen liikkeeseen.
Aviottomana lapsena syntyneen Martinin äiti oli kauppiaanleski Margareta Katarina Martin, o.s. Lithovius. Hän pääsi ylioppilaaksi Jyväskylän alkeisopistosta 1867 ja suoritti Helsingin yliopistossa teologian erotutkinnon 1870. Martin vihittiin papiksi 1871.
Martin oli kirkkoherran apulaisena Kangasniemellä 1871 ja Viipurin maa- ja kaupunkiseurakunnassa 1871-1872. Hän oli virka- ja armovuoden saarnaajana Ristiinassa vuodesta 1872. Hän koki hengellisen murroksen 1869 ja tutustui Fredrik Gabriel Hedbergin kirjaan Uskon oppi autuuteen joka teki häneen syvän vaikutuksen. Viipurissa asuessaan hän piti hengellisiä kokouksia yhdessä Viipurin diakonissalaitoksen orpokodin opettajan Kaarlo Rahikaisen (1848–1909) kanssa. Kokoukset keräsivät paljon väkeä mutta Martinia alettiin joissain piireissä syyttää antinomismista ja hengellisestä häiriköinnistä. Keuhkotautia sairastanut Martin kuoli kesäkuussa 1873 Viipurissa. Hänet haudattiin Viipuriin Sorvalin hautausmaalle.
Johan Henrik Martin oli naimisissa vuodesta 1871 Johanna Viktoria Granholmin kanssa. Heidän poikansa oli asemapäällikkö Martin Martin (1872–1945).
Teoksia

Lohdutus ja kehoitus uskovaisille kirjoitettu Elokuussa 1872. Akkanen, Viipuri 1877
Kolme virvoitus-saarnaa. Ensimäinen : Uskovaisen kunnia ja uskottoman häpeä. - Toinen : Jesuksen nimi. - Kolmas : Kehoitus-kirje Kristuksen uskovaiselle seurakunnalle. Rantanen, Mikkeli 1888
Lähetys-Kirje, Norrgrenílle Pastori Joh. Henr. Martinílta, Wiipurista, 1871. Martin, Tampere 1890
Kirjallisuutta

Ilmari Karvonen : Kaksi todistajaa : Johan Henrik Martin ja Karl Gustaf Sirén : piirteitä evankelisen liikkeen historiasta Viipurissa ja sen ympäristöllä. Suomen lut. evank.-yhdistys, Helsinki 1936
Keuhkovaltimorunko

Keuhkovaltimorunko (lat. truncus pulmonalis) on pienen verenkierron pääsuoni. Se lähtee sydämen oikeasta kammiosta ja jakaantuu pian sen jälkeen oikeaan ja vasempaan keuhkovaltimoon, jotka sitten menevät kumpikin omaan keuhkoonsa.
Ihmisen sydän > Keuhkovaltimoiden sijainti

| --- | --- |
 Oikea eteinen  Vasen eteinen  Yläonttolaskimo  Aortta  Keuhkovaltimo  Keuhkolaskimot  Hiippa (Mitraali)läppä  Aorttaläppä  Vasen kammio  Oikea kammio  Alaonttolaskimo  Kolmipurje (Trikuspidaali)läppä  Keuhkovaltimon läppä : 
Verenkierto
Veri  |  Sydän → Aortta → Valtimot → Hiussuonet → Laskimot → Onttolaskimot → Sydän → Keuhkovaltimorunko → Keuhkot → Keuhkolaskimo → Sydän
Keula

Laivan keula
Keula eli kokka on aluksen tai muun veneen etuosa. Keulassa sijaitsevat yleensä laivan ankkurit ja muut kiinnityslaitteet.
Toiminta

Keula on suunniteltu vähentämään laivan liikkeeseen liittyvän kitkan ja aaltojen muodostumisen synnyttämää vastusta, koska aallot yleensä osuvat laivan keulaan. Nykylaivoissa on myös osa nimeltään keulabulbi, joka vähentää aaltojen muodostamaa vastusta.
Mitä nopeammin laiva tai alus purjehtii, sitä korkeammat aallot se synnyttää. Tämän takia laiva tarvitsee enemmän energiaa, jotta se pääse itse luomiensa aaltojen läpi.
Keuhkoverenpainetauti

Keuhkoverenpainetauti
Keuhkoverenpainetauti eli pulmonaalihypertensio tarkoittaa kohonnutta verenpainetta keuhkojen valtimoissa, laskimoissa tai hiussuonissa. Taudin kuvasi ensimmäisenä lääkäri Ernst von Romberg vuonna 1891.
Keuhkoverenpainetaudin oireita ovat muun muassa hengenahdistus, väsymys, yskä ja turvotukset. Hoitamattoman taudin ennuste on huono, ja kuolinsyynä on useimmiten sydämen oikean kammion pettäminen (nk. cor pulmonale). Tauti voi olla itsesyntyinen eli idiopaattinen, jolloin se aiheutuu pienten keuhkovaltimoiden sisäkalvon paksuuntumisesta. Keuhkoverenpainetauti voi olla seurausta myös muista sairauksista, kuten keuhkoveritulpasta tai sklerodermasta.
Aiheesta muualla

Wikimedia Commonsissa on kuvia tai muita tiedostoja aiheesta .
PAH-Forum
Kayesin alue

| Kayesin alue région de Kayes |
| --- | --- |
 Kayesin alue Malin kartalla.
 Kayesin alueen piirit.
Valtio:  Mali
Hallinto:  
 – hallinnollinen keskus:  Kayes
Pinta-ala:  120 860 km²
Väkiluku (2009):  1 993 600
Kayesin alue (ransk. région de Kayes) on hallintoalue Malin länsiosassa. Sen pääkaupunki on Kayes. Alueen pinta-ala on 120 860 neliökilometriä. Asukkaita on vuoden 2009 väestönlaskennan mukaan 1 993 600 henkeä.